Terpineolo

**Terpineolo** estas nature okazanta unuterpena alkoholo kiu estas izolita el pluraj fontoj samkiel kaĵuputoleo, pinoleo, kaj petigrajnoleo. Ekzistas kvar izomeroj alfa-, beta- gama- kaj terpinen-4-ol. Beta- kaj gama-terpineolo diferencas nur pro la lokiĝo de la duoblaj ligoj. Terpineolo normale estas miksaĵo da ĉi-izomeroj en kiu la alfa-terpineolo estas la ĉefa komponanto.

Terpineolo posedas agrablan odoron simile al siringo kaj estas ordinara ingredienco en parfumoj, kosmetikaĵoj, kaj gustigiloj. α-terpineolo estas unu el la du plej abundaj aromoj kiuj konstituas la ĉinan teon "Lapsang souchong": la α-terpineolo derivas el la pinfumo uzata por sekigi la teon. α-terpineolo same estas kemia konstituanto de la specio "Scutellaria barbata".

## Sintezo 
Kvankam ĝi nature okazas, terpineolo kutime estas manufakturita plej facile el la α-Pineno. Iu alternativa metodologio, kies deirpunkto estas la d-limoneno, jam estis elmontrita.
[350ra|eta|maldekstra|Sintezo de terpineolo ekde la [limoneno|d-limoneno]]

Limoneno reakcias kun trifluoroacetata acido, laŭ la aldono de Markovnikov estigante la trifluoroacetaton kiel peranto, kiu siavice estas facile hidroligebla kun natria hidroksido al α-terpineolo kun 76% da selektiveco. Flankaj produktoj estas la β-terpineolo en miksaĵo da cis-izomero, trans-izomero kaj 4-terpineolo.

## Uzoj 
Alfa-terpineolo estas trovata en parfumoj, rul-senodorigiloj, hararsprajilo, ŝampuoj, insektoforigiloj, kosmetikaĵoj, fabrikado de tualetsapo, korpa lavsanigilo, kaj en farmacio kiel antifungaĵo kaj antisepsaĵo. Ĝi estas uzata kiel antioksidanto kaj gustiga ingredienco. Ĝi estas trovata en vinberoj, gujavoj, abrikotoj, nektarinoj kaj produktata el la α-Pineno.

alfa-terpineolo kiel brumo aŭ vaporo estas irita al la okuloj, haŭto, kaj mukozaj membranoj. Kiam ingestite, ĝi kaŭzas kronikan gastriton. Kiam inhalite, alfa-terpineolo povas kaŭzi deprimon de la centra nervosistemo, hipotermion kaj spirmalkapablecon. Laŭ esploroj kun musoj, alfa-terpineolo montriĝis modere irita al la haŭto. En ratoj submetitaj al ripetitaj buŝdozoj, hepataj damaĝoj estis atestitaj.

## Literaturo 
* Candidiasis—Advances in Research and Treatment: 2012 Edition: ScholarlyPaper
* Cancer: New Insights for the Healthcare Professional: 2011 Edition
* Toxic Beauty
* Medicinal Plants in Australia Volume 1: Bush Pharmacy, Cheryll Williams
* Fenaroli's Handbook of Flavor Ingredients, Fourth Edition, George A. Burdock
* The Biochemistry of the Grape Berry, Hernâni Gerós, Manuela Chaves, Serge Delrot
* Handbook of Fermented Meat and Poultry, Fidel Toldrá
* Solar Cells—Advances in Research and Application: 2013 Edition
* Tetracyclines—Advances in Research and Application: 2013 Edition Paĝo 112
* Sigma-Aldrich
* Santa Cruz Biotechnology 
* The Encyclopedia of Herbs: A Comprehensive Reference to Herbs of Flavor and ... Thomas DeBaggio, Arthur O. Tucker

## Vidu ankaŭ 

(%2B)-alpha-pinene-3D-balls.png|α-Pineno
Beta-pinen.svg|β-pineno
Camphene.png|Kamfeno
(R)-Limonen.svg|Limoneno
(R)-Limonen.svg|Terpeno
Beta-Terpineol.svg|**β-Terpineolo**
Gamma-Terpineol.svg|**γ-Terpineolo**
Delta-Terpineol2.svg|**δ-Terpineolo**
VladimirMarkovnikov.jpg|Vladimiro Markovnikof(1837-1904)

## Izomeroj 
## Referencoj 
Kategorio:Terpenoj